Document ID: 31994R0793

ΚΑΝΟΝΙΣΜΟΣ (ΕΚ) αριθ. 793/94 ΤΗΣ ΕΠΙΤΡΟΠΗΣ της 8ης Απριλίου 1994 για την τροποποίηση του κανονισμού (ΕΟΚ) αριθ. 84/93 για την ειδική ενίσχυση που θα χορηγηθεί στις ομάδες παραγωγών στον τομέα του ακατέργαστου καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992, για την κοινή οργάνωση αγοράς του ακατέργαστου καπνού (1), και ιδίως το άρθρο 12 παράγραφος 3,
Εκτιμώντας:
ότι, στο άρθρο 2 παράγραφος 1 στοιχείο ζ) του κανονισμού (ΕΟΚ) αριθ. 84/93 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 3477/93 (3), προβλέπεται ότι οι παραγωγοί μπορούν να παραιτηθούν από την ιδιότητά τους ως μέλη των ομάδων μετά από ένα έτος- ότι υπάρχουν ομάδες παραγωγών που έχουν συσταθεί πολύ πριν από την έναρξη ισχύος της νέας κοινής οργάνωσης της αγοράς οι οποίες, σε ορισμένες περιπτώσεις είχαν προβλέψει στο καταστατικό τους μεγαλύτερες περιόδους προσχώρησης στην ομάδα προκειμένου να εξασφαλισθεί για την ομάδα μεγαλύτερη σταθερότητα όσον αφορά τα μέλη της και άριστες συνθήκες λειτουργίας- ότι πρέπει να επιτραπεί σ' αυτές τις παλαιές ομάδες να διατηρήσουν αμετάβλητες τις υπάρχουσες προϋποθέσεις-
ότι, σύμφωνα με το άρθρο 3 του κανονισμού (ΕΟΚ) αριθ. 84/93 τα κράτη μέλη υποχρεούνται να διαβιβάσουν στην Επιτροπή τα σχέδια αναγνωρίσεως των ομάδων- ότι η εξακρίβωση των σχεδίων αναγνωρίσεως που υποβάλλονται από τα κράτη μέλη στην Επιτροπή συνιστά μεγάλο διοικητικό φόρτο- ότι τα κράτη μέλη, με βάση τις παρατηρήσεις που διατυπώθηκαν από την Επιτροπή μέχρι σήμερα, διαθέτουν τις αναγκαίες πληροφορίες για την ορθή εφαρμογή των κοινοτικών διατάξεων- ότι δεν είναι πλέον απαραίτητη η εκ των προτέρων εξακρίβωση των σχεδίων αναγνωρίσεως από την Επιτροπή και μπορεί, συνεπώς, να αντικατασταθεί από εξέταση στο γενικό πλαίσιο ελέγχου από την Επιτροπή-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 84/93 τροποποιείται ως εξής:
1. Το άρθρο 2 παράγραφος 1 στοιχείο ζ) δεύτερο εδάφιο αντικαθίσταται από το ακόλουθο κείμενο:
"Ωστόσο, στην περίπτωση κατά την οποία η ομάδα:
- έχει συσταθεί πριν από την 1η Αυγούστου 1992 ή προκύπτει από την ένωση των ομάδων πριν από την ημερομηνία αυτή, δεν εφαρμόζονται οι διατάξεις του πρώτου εδαφίου,
- επωφελούνται των ενισχύσεων που προβλέπονται στον τίτλο ΙΙΙ του κανονισμού (ΕΟΚ) αριθ. 1360/78 του Συμβουλίου (4)(), εφαρμόζονται οι διατάξεις που αναφέρονται στο άρθρο 6 παράγραφος 1 στοιχείο δ) του εν λόγω κανονισμού.
"
2. Το άρθρο 3 παράγραφος 2 αντικαθίσταται από το ακόλουθο κείμενο:
"2. Το συγκεκριμένο κράτος μέλος δίδει συνέχεια στην αίτηση αναγνωρίσεως ή την απορρίπτει εντός δύο μηνών από την ημερομηνία καταθέσεως της αιτήσεως."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Απριλίου 1994.

Labels: 10
17
19
6